jkorsvik/nowiki_second_scrape_merged huggingface dataset:
Olav Harald Langås

Olav Harald Langås (født 1944) er en norsk journalist, fotograf og forfatter. Han var ansatt i lokalavisa Trønderbladet i en rekke år og har utgitt flere bøker, inkludert fotobok, roman og selvbiografi. Han er også kjent for byggingen av Kolbrandstad stavkirke.
Langås ble ansatt i Trønderbladet i 1981 og ble der til han pensjonerte seg i 2006. Han arbeidet tidligere som postbud og sjømann. Han var førstereisgutt i 1959. Etter en tid på sjøen gikk han folkehøgskole, var i militæret og tjenestegjorde et halvt år som FN-soldat på Gazastripen. I 1967 fikk han fast jobb ved Wilh. Wilhelmsen, og ble lettmatros ombord på M/S Talabot. Hans journalistiske virke begynte så smått på midten av 1970-årene, mens han var på sjøen. Derfra solgte han fotografier til diverse aviser og publikasjoner. I 1977 lagde han sin første reportasje for bladet Vi Menn. To år senere var han til stede og rapporterte da den store blowouten i Mexicogulfen skjedde. Da fikk han førstesiden i Vi Menn.Langås er også lokalhistorisk interessert og har i flere år vært medlem av Melhus og Gauldal Historielag. I slutten av 1990-årene ledet han Kolbrandstad Stavkyrkjelag som i 1999 reiste Kolbrandstad stavkirke. I 2008 etablerte han Langås Fotosamling, et lokalt fotomuseum som omfatter samlinger av gamle fotografier fra Hølonda, Melhus, Horg og Flå, samt en kamerasamling. Museet har til hensikt å vise utviklinga innen fotografering fra 1860-årene og fram til 2000.I 2012 ble han tildelt Kulturprisen i Melhus. Han fikk den for sin innsats på kulturfronten, blant annet byggingen av stavkirken på Kulbrandstad.


== Biblografi ==
1997: Mali – en ond skjebne (Trønderbladet)
1998: Kirkene på Hølonda : Hølonda kirke 150 år 1998 (sammen med Signe Skjegstad Aal) (Hølonda menighetsråd) (ISBN 82-994442-0-9)
2006: Sjømann (selvbiografi) (Tapir akademisk forlag) (ISBN 978-82-519-2119-0)
2009: Blodskam : en sannferdig beretning fra åra 1700 til 1756 på Hølonda i Sør-Trøndelag (Snøfugl Forlag) (ISBN 978-82-7083-369-6)
2012: Jakten på corpus St. Olavi (roman) (Pirforlaget) (ISBN 9788282870092)
2012: 25 år i fokus : gyldne øyeblikk (En fotobok) (Trønderbladet) (ISBN 978-82-994492-1-2)
2015: Om Drapet på kramkaren (Snøfugl Forlag)  (ISBN 9788270834761)


== Referanser ==
Salih

Salih (arabisk: صالح) er et arabisk mannsnavn som betyr «dydig». Navnet transkriberes også som Saleh. Navnet brukes også som etternavn.


== Utbredelse ==
Salih er listet blant de ti mest utbredte arabiske mannsnavnene i Dictionary of Arab Names.
Tabellen nedenfor gir en detaljert oversikt over populariteten til mannsnavnet Salih og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.


=== Fornavn ===
Mahamat-Saleh Haroun (f. 1961) tsjadisk filmskaper


=== Etternavn ===
Ali Abdullah Saleh (1942–2017), tidligere president i Jemen
Tayeb Salih (1929–2009), sudansk forfatter
Amrullah Saleh (f. 1971), afghansk politiker
Maryam Saleh, egyptisk sanger
Nabi Saleh, australsk forretningsmann
Tania Saleh, libanesisk sanger


== Referanser ==


== Eksterne lenker ==
(en) Behind the Name: Salih
(en) Think Baby Names: Salih
Fjellregionen

Fjellregionen omfatter sju kommuner i Trøndelag og Innlandet fylker: Røros, Os, Tolga, Tynset, Folldal, Alvdal og Rendalen.


== Referanser ==
Ketil Selnes

Ketil Selnes (født 16. januar 1974 i Honningsvåg) er en norsk illustratør. Han studerte grafisk design ved Skolen for grafisk design (SFGD) i Oslo 1996–1998 og illustrasjon ved Falmouth College of Arts i Cornwall i England  1998–2001. Ketil Selnes har illustrert flere barnebøker, deriblant lettlestbøker.
Ketil Selnes bor og arbeider i Oslo. Han ble illustratør på heltid i 2011. 


== Eksterne lenker ==
(no) Publikasjoner av Ketil Selnes i BIBSYS
Egenpresentasjon med bildeeksempler
Norsk barnebokinstitutts «Månedens illustratør» i november 2014
Bjørn Borge

Bjørn Borge (født 16. oktober 1965 i Bodø) er utdannet kantor og musikkpedagog ved Musikkonservatoriet i Trondheim, og avla i 1994 diplomeksamen i kordireksjon ved Norges musikkhøgskole i Oslo.  Til daglig jobber han som soneleder i Kirkelig fellesråd i Trondheim.  Borge har vært dirigent for en rekke kor, og har i tillegg arbeidet som kantor i Gildeskål i Nordland, Nidaros domkirke og Heimdal kirke, samt vært programsekretær i NRK P1. Han er gift med Gry Nordby Borge, og de har sammen barna Guro, Lars og Jens.


== Referanser ==
Pelikanen Forlag

Pelikanen Forlag er et norsk forlag som ble stiftet i 2010. Bak forlaget står blant annet forfatter Karl Ove Knausgård, Yngve Knausgård og Asbjørn Jensen. Daglig leder er Eirik Bø, som også har vært festivalsjef for litteraturfestivalen Kapittel. Forlaget har kontor i Stavanger.
Pelikanen Forlag utgir sakprosa og skjønnlitteratur av både norske og utenlandske forfattere. De gir også ut tegneserien Rocky i bokformat.


== Eksterne lenker ==
Offisielt nettsted 
Yngve Knausgård forteller om Pelikanen
Knausgård - klar for verden Dagbladet.no
Håndball-VM 2017 for menn

Håndball-VM 2017 for menn var det 25. verdensmesterskapet i håndball for menn og ble arrangert i Frankrike i januar 2017. Også Danmark søkte om å få arrangere mesterskapet. Frankrike har tidligere arrangert håndball-VM både i 1970 og i 2001, mens Danmark arrangerte håndball-VM i 1978. I tillegg ønsket også Norge, som aldri tidligere har arrangert håndball-VM for menn, å arrangere mesterskapet, men Norges Håndballforbund leverte søknaden for sent. Det internasjonale håndballforbundet (IHF) avgjorde 15. desember 2011 at Frankrike skulle arrangere mesterskapet. Kampene ble spilt på totalt åtte arenaer i åtte byer: Albertville, Brest, Lille, Metz, Montpellier, Nantes, Paris og Rouen.


== Kvalifiserte nasjoner ==


== Arenaer ==


== Gruppespillet ==


=== Gruppe A ===


=== Gruppe B ===


=== Gruppe C ===


=== Gruppe D ===


== President's Cup ==
I President's Cup, spilles det om plassene 17-24 blant lagene som ikke gikk videre fra gruppespillet. Landene som kommer på 5.-plass i gruppespillet, spiller om 17.- til 20.-plass, mens landene som kommer på 6.-plass spiller om 21.- til 24.-plass.


=== Plasseringskamper om 21.- til 24.-plass ===
Kamp om 23.-plass

Kamp om 21.-plass


=== Plasseringskamper om 17.- til 20.-plass ===
Kamp om 19.-plass

Kamp om 17.-plass


== Sluttspill ==


=== Utslagstablå ===


=== Åttendedelsfinaler ===


=== Kvartfinaler ===


=== Semifinaler ===


=== Bronsefinale ===


=== Finale ===


== Resultater ==


=== All-Starlag ===
All-Starlaget ble annonsert 29. januar 2017:


== Se også ==
Håndball-VM 2017 for kvinner


== Referanser ==
Peter Serkin

Peter Serkin (1947–2020) var en amerikansk pianist av europeisk avstamming.


== Liv ==
Han var sønn av pianisten Rudolf Serkin og dattersønn av fiolinisten og komponisten Adolf Busch.
Serkin begynte å studere klaver ved Curtis Institute of Music elleve år gammel. Lærere var først Lee Luvisi, Mieczyslaw Horszowski og hans far Rudolf Serkin. Senere fortsatte han studiene hos Ernst Oster, Marcel Moyse og Karl Ulrich Schnabel.
Serkin opptrådte med verdenes ledende symfoniorkestre. I tillegg skapte han seg et navn som kammermusiker med Alexander Schneider, Yo-Yo Ma og Pamela Frank, samt Guarneri String Quartet, Budapest String Quartet og Orion String Quartet. 
Serkin underviste ved Juilliard School og Curtis Institute of Music og ved sommerkurs i regi av Tanglewood Music Center.
Betydelige komponister som Hans Werner Henze, Peter Lieberson, Alexander Goehr, Luciano Berio, Oliver Knussen, Leon Kirchner og Toru Takemitsu har dedisert verk til Serkin. Han var delaktig i uroppføringer av mange av disse og andre komponisters verk.


== Referanser ==


== Eksterne lenker ==
(en) Peter Serkin på Internet Movie Database 
(en) Peter Serkin på Discogs 
(en) Peter Serkin på MusicBrainz 
(en) Peter Serkin på Songkick 
(en) Peter Serkin på AllMusic
Gáranasčohkka

Gáranasčohkka er et fjell vest for Bugøyfjorden nordvest i Sør-Varanger kommune. Fjellet rekker 497 meter over havet, og er det høyeste fjellet i Sør-Varanger. Totalt er der 14 topper over 400 moh i Sør-Varanger Sekundærfaktoren for Gáranasčohkka er blant de 50 lengste i Norge.
Fjellet ligger i slakt terreng, og er lett å bestige.


== Se også ==
Liste over fjell i Skandinavia
Liste over norske fjelltopper med størst sekundærfaktor


== Fotnoter ==


== Referanser ==
Israelsk rett

Israelsk rett er et blandet rettssystem som reflekterer Israels varierte historie de siste hundre årene (også fra tiden under det osmanske riket og Palestinamandatet) samt rettssystemene fra landets mange religiøse samfunn. Systemet er basert på common law-systemet, men har også trekk av kontinental lov (civil law). Landet har ingen formell skreven konstitusjon, selv om det i Israels uavhengighetserklæring ble sagt det skulle skrives en. Lover vedtatt av Knesset, spesielt Israels grunnleggende lover, danner et rammeverk for Israels politiske system, utfylt ved prejudikater og rettsteori.


== Referanser ==
Mauisaurus

Mauisaurus («Mauireptil») tilhører svaneøglefamilien som levde i Krittperioden rundt 80 til 69 millioner år siden i det som vi i dag kjenner som New Zealand. Det var den største plesiosaur, og kanskje det største marine reptilet i New Zealands vann på den tiden. Mauisaurus haasti er den eneste kjente arten av sin slekt. En håndfull skjelett har blitt funnet, men bare et par er godt bevarte og nesten komplette. Den eneste andre etablerte New Zealand plesiosaur, Tuarangisaurus keyesi, kan ikke bli koblet som en direkte slektning til Mauisaurus.


== Beskrivelse ==

Mauisaurus var lik til andre plesiosaurs. Den hadde en karakteristisk lang nakke, som vokste opp til 15 meter i lengden, mer enn halve dens egen lengde. Mauisaurus' nakkelengde gjør den til en av de plesiosaurs med størst nakke-til-kropp-lengde.


== Kilder ==
Hiller, N., Mannering, A.A., Jones, C.M., Cruickshank, A.R.I. (2005). The nature of Mauisaurus haasti Hector, 1874 (Reptilia: Plesiosauria). Journal of Vertebrate Paleontology 25 (3):588-601.


== Eksterne lenker ==
(en) Mauisaurus – oversikt og omtale av artene i WORMS-databasen 
(en) Mauisaurus i Global Biodiversity Information Facility 
(en) Mauisaurus hos Fossilworks 
(en) Kategori:Mauisaurus – bilder, video eller lyd på Wikimedia Commons 
Mauisaurus – detaljert informasjon på Wikispecies
Uskreven konstitusjon

Uskreven eller ukodifisert konstitusjon er en konstitusjon hvor de grunnleggende regler for styresmaktene er dannet gjennom sedvanerett, prejudikater og en rekke selvstendige regler og juridiske institusjoner. Innenfor et slikt konstitusjonelt system kan elementene anerkjennes av domstolene, lovgiver og statsforvaltningen som bindende og begrensende for myndighetenes makt.
Land som kan sies å ha en form for ukodifisert konstitusjon er Canada, Israel, New Zealand, og Storbritannia.
Vogue (Madonnas sang)

«Vogue» er en sang av den amerikanske popartisten Madonna. Låten ble utgitt 20. mars 1990 på Sire Records, og var også en del av filmmusikkalbumet I'm Breathless. Låten er en upbeat dancepoplåt med houserytme. «Vouge» er en av Madonnas mest suksessrike hitlåter og toppet hitlistene i over 30 land, inkludert USA, Storbritannia, Australia, Canada og Japan. Den var den mest solgte singelen i 1990 med over to millioner eksemplarer.Låten inneholder en kjent sekvens hvor Madonna nevner en rekke kjente filmstjerner fra Hollywoods gullalder med snakkestemme. Blant de nevnte er Marilyn Monroe, Greta Garbo, James Dean, Rita Hayworth, Grace Kelly, Jean Harlow og Marlon Brando.


== Referanser ==


== Eksterne lenker ==
(en) Vogue på Apple Music 
(en) Vogue på MusicBrainz 
(en) Vogue på Spotify
Orkdalslista

Orkdalslista (OL) var en lokal liste som stilte til valg i Orkdal kommune i Trøndelag.
Orkdalslista ble etablert som Orkdalslista for færre bønder og offentlig ansatte i kommunalt styre noen måneder før kommunestyrevalget i 1995 med den tidligere Frp-politikeren Gunnar Lysholm som ordførerkandidat. Samtlige av Orkdalslistas første seks representanter i kommunestyret var ansatt i det private næringsliv. Lysholm var ordfører i kommunen 1999–2015, mens Jørgen Indergård var varaordfører fra 2015 til 2019.
Orkdalslista la ned seg selv foran kommunestyrevalget til den sammenslåtte Orkland kommune i 2019.


== Valghistorikk ==
Valgresultater for Orkdalslista:


== Referanser ==
Aer Lingus Flight 164

Aer Lingus Flight 164 var en flyvning med passasjerflyet Boeing 737 fra Dublin lufthavn i Irland til London Heathrow lufthavn i England som ble kapret 2. mai 1981.
Laurence James Downey, en 55 år gammel mann fra Australia, gikk inn på flytoalettet og dynket seg selv med bensin før han gikk inn i cockpiten med en lighter i hånda. Han forlangte først å bli flydd til Iran, men endret det til Frankrike da han fikk beskjed om at flyet ikke hadde tilstrekkelig med drivstoff. Flyet landet på Le Touquet – Côte d'Opale lufthavn hvor det ble startet forhandlinger med Downey. Han krevde at pave Johannes Paul II skulle offentliggjøre Fátimas tredje hemmelighet. Etter nærmere ti timer stormet franske spesialstyrker flyet og overmannet Downey. Det ble ikke løst skudd og ingen ble skadet.
I februar 1983 ble Downey dømt til fem års fengsel for flykapring. Han var en tidligere trappistmunk som hadde bodd i Sovjetunionen og utviklet en rekke konspirasjonsteorier.


== Referanser ==
Tetrodotoksin

Tetrodotoksin (anhydrotetrodotoxin 4-epitetrodotoxin, tetrodonic acid, TTX) er en svært sterk toksin uten kjent motgift som kan brukes på mennesker. Giften forekommer bl.a. i kulefisk (fugu). Giften er en av verdens kraftigste ikke-proteinbaserte gifter. 
Navnet kommer fra Tetraodontiformes (fastkjevefisker), en orden fisk som bl.a. innbefatter pinnsvinfisker og månefisk. Flere arter i denne ordenen inneholder denne giften. Giften i en fugu sitter i eggstokkene, leveren og andre innvoller samt i skinnet, og det holder med en dose på mindre en ett milligram for å ta livet av et menneske på mindre enn 20 minutter. 


== Referanser ==


== Eksterne lenker ==
Fugu: The fish more poisonous than cyanide – BBC News, Tokyo 17. mai 2012
Adenokarsinom

Adenokarsinom (av adeno- og gr. kreftsvulst) er en form for kreft i epitelvev hvor kreftcellene utgår fra kjertelvev. Epitelvev omfatter bl.a. hudens overflatelag, kjertler og annet vev som avgrenser hulrom og organer i kroppen. Epitelvev kan embryologisk stamme fra ektoderm, endoderm eller mesoderm. For å bli klassifisert som adenokarsinom må kreftcellene ha sekretoriske egenskaper; de trenger ikke nødvendigvis å stamme fra kjertelvev. Veldifferensierte adenokarsinomer har en tendens til å se ut som kjertelvevet de har utgått fra, mens dette ikke er tilfellet for lite differensierte adenokarsinomer. 
Ved å bruke spesielle fargeteknikker på celler fra en biopsi, kan patologer avgjøre hvorvidt en tumor (svulst) er et adenokarsinom eller en annen form for kreft. Adenokarsinomer kan oppstå i mange vev da kjertler er svært utbredt i kroppen. Selv om hver kjertel ikke skiller ut samme substans, regnes den å være glandulær så lenge den har eksokrin funksjon. Hvis kjertelvevet er unormalt, men benignt (godartet), kalles det for et adenom. Benigne adenomer trenger ikke inn annet vev og metastaserer som regel ikke. Maligne (ondartede) adenokarsinomer invaderer derimot andre vev og metastaserer ofte hvis de gis nok tid.
Nurulasyiqah Binte Mohammad Taha

Nurulasyiqah Binte Mohammad Taha (født 28. desember 1984) er en singaporsk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne.
Hun lider av spinal muskelatrofi, og begynte med boccia i april 2004. I 2010 fikk hun bronse ved VM i boccia, og i 2012 deltok hun i sine første paralympiske leker, i London. 


== Karriere ==
Nurulasyiqah deltok ved Asian Para Games 2008 i Thailand, der hun kom på andreplass av to deltakere. Året etter vant hun National Disability League, der til sammen syv deltakere konkurrerte.Ved Asia and South Pacific Boccia Championships 2009, som ble arrangert i Hongkong, fikk hun sølv individuelt. Her tapte hun finalen 0-12 for sørkoreanske Ho-Won Jeong. Singapore deltok også i parkonkurransen i klassen BC3, her kom de på 7.-plass av ni land som deltok.I 2010 deltok hun i sitt første VM, da hun deltok i VM i boccia 2010 i Lisboa i Portugal. I gruppespillet vant hun alle sine tre kamper, med total score på 23-4, og gikk videre til sluttspillet. I sluttspillet slo hun til slutt Fernando Ferreira 6-1 i bronsekampen. I parkonkurransen endte Singapore på 10.-plass. Hun kom på 6.-plass ved Asian Para Games 2010 i Guangzhou og 30.-plass ved World Cup 2011, noe som gjorde at hun ved utgangen av 2011 var rangert som nummer 8 i verden i klassen BC3 ved utgangen av 2011.Ved Paralympiske sommerleker 2012 i London deltok hun individuelt i klassen BC3. Hun ble slått ut av Han-Soo Kim i kvartfinalen, men endte til slutt på 7.-plass, etter å ha slått Armando Costa på tie-break i kampen om syvendeplassen.  


== Referanser ==


== Eksterne lenker ==
Singapore Sports Council - Nurulasyiqah Binte Mohammad Taha
Profil hos IPC
London 2012 - Nurul Binte Mohammad Taha
London 2012 - Athletics - Boccia (resultater PL 2012)
Sverre Gjellum

Sverre Julius Gjellum (født 29. september 1919 i Kristiania, død 23. april 1999) var en norsk diplomat.
Gjellum ble født i Kristiania og startet ved juridisk fakultet i 1939 og ble uteksaminert fra Universitetet i Oslo med graden candidatus juris i 1943. Dette var under Nazi-Tysklands okkupasjon av Norge, og han rømte til Sverige og ble med i Reservepolitiet i eksil i Sverige før han reiste via Storbritannia til Canada. Der undergikk han pilottrening i Little Norway. I 1945 returnerte han til Norge og arbeidet med landssvikoppgjøret innen Oslo politikammer. Han startet å arbeide i Utenriksdepartementet i 1946.Gjellum første post i utenrikstjenester var som ambassadesekretær i Mexico og visekonsul i San Francisco i California. Han returnerte til Norge i 1953. Han var ekspedisjonssjef i Utenriksdepartementet fra 1965 til 1969, Norges ambassadør til Kenya fra 1969 til 1972, utenriksråd fra 1972 til 1977, Norges ambassadør til EEC i Brussel fra 1977 til 1982 og til Vest-Tyskland fra 1982 til 1987. Han ble utnevnt til Kommandør med stjerne av Den Kongelige Norske St. Olavs Orden i 1974.Gjellum arbeidet i sine siste år for Frelsesarmeen. Han døde i april 1999 og er gravlagt på Vestre gravlund.


== Referanser ==
Francis Garnier

Francis Garnier (født 25. juli 1839 nær Saint-Étienne i Frankrike; død 21. desember 1873 nær Hanoi i Vietnam) var en fransk forskningsreisende.
Garnier gikk inn i den franske marine, og var fra 1860 til 1862 med som fenrik på felttoget mot Kina og Cochinkina. Han ble så ansatt i den nye franske kolonien og ledet etter Lagrées død i 1868 den videre utforskning av floden Mekong. Han reiste nordover til Dali og seilte så på Jangtsekiang til Hankou.
Så reiste han hjem til Frankrike og deltok i den tysk-franske krig. 
Fra mai til august 1873 reiste han fra Dongtingsjøen i Kina opp til grensen til Sichuan. Han ble så tilbakekalt til Saigon, og ledet derfra en militær ekspedisjon til Tongking. Han inntok den 20. november 1873 Hanoi, men falt den 21. desember i kamp mot kinesiske sjørøverbander.


== Verker ==
Voyage d'exploration en Indochine pendant 1866-68. 2 bind (1873)


== Referanser ==


== Eksterne lenker ==
(de) Verk av og om Francis Garnier i katalogen til det tyske nasjonalbiblioteket
Marit Bye

Marit Bye (født 23. februar 1970) er en norsk politiker for Høyre. Hun var ordfører i Nesna kommune fra 2011 til 2015.


== Referanser ==


== Eksterne lenker ==
Ordfører, Nesna kommune
Weishan Yi Hui

Weishan (kinesisk: 巍山彝族回族自治县; pinyin: Wēishān yízú huízú Zìzhìxiàn) for yi-folket og huikineserne er et fylke i det autonome prefekturet Dali i provinsen Yunnan i Folkerepublikken Kina.
Befolkningen var på 293 852 innbyggere i 1999.
Fulket er i de øvre deler av Ailaofjellene.


== Administrative enheter ==
Storkommuner:

Nanzhao (南诏镇), Miaojie (庙街镇), Dacang (大仓镇), Yongjian (永建镇)Kommuner: 

Weibaoshan (巍宝山乡), Ma'anshan (马鞍山乡), Zijin (紫金乡), Niujie (牛街乡), Qinghua (青华乡), Wuyin (五印乡).


== Referanser ==


== Eksterne lenker ==
Lokalregjeringens hjemmesider
Tomas Arnesen

Tomas Arnesen er en norsk musiker, kjent under artistnavnet «Grimd». 
Grimd står som stifter av bandet Gromth sammen med vokalist Ole Karlsen. I bandet spiller han bassgitar og gitar, og deltar på symfoni-arrangeringen. Med Gromth ga han i 2011 ut debutalbumet The Immortal. Bandet deltok også i Melodi Grand Prix 2013. 
Grimd var tidligere medlem og bassist i bandet Khold og deltok på musikkalbumene Mørke gravers kammer (2004), Krek (2005) og Hundre År Gammal (2008).


== Diskografi ==
2004: Khold - Mørke gravers kammer
2005: Khold - Krek
2008: Khold - Hundre År Gammal
2011: Gromth - The Immortal


== Kilder ==
Grimd hos Discogs


== Eksterne lenker ==
(en) Gromth hos Encyclopaedia Metallum
(en) Khold hos Encyclopaedia Metallum
Anders Jektvik

Anders Jektvik (født 14. juni 1982 på Hitra) er en norsk musiker, låtskriver, sanger og gitarist. Han deltok i Norske Talenter (sesong 5) som visesanger med blant annet sine egne låter som Bare saind og Tøv. Han endte opp med en andreplass i finalen i desember 2012. Han var tidligere medlem i viseprosjektet Tefeilles hvor han var gitarist, bandet ga ut albumet To hjærta i 2007. Den 1. februar 2013 ga han ut sin debutplate som soloartist, Aill kjeinne aill.
Andre album No som ailt e bra ble gitt ut av Warner Music Norway 7. februar 2014. Albumet er produsert i samarbeid med Ole Jonas Storli, som også produserte første album.


== Anders Jektvik medvirkende ==
Anders Jektvik - sang, gitar
Ole Jonas Storli - keyboards, kor
Jon Krogstad - bass, kor
Thomas Brodahl - trommeslager, kor


== Diskografi ==
AlbumAill kjeinne aill (2013)
No som ailt e bra (2014)
Sei det igjæn (2015)
Kjøtt i mørket (2018)SinglerNo som ailt e bra (2013)
Rampa (Cola'n her) (2014)
Sei det igjæn (2015)
Varmen (2018), med Beist
Svale (2018)
I trailt'n (2018)


=== Tefeilles ===
AlbumTo hjærta (2007)


=== Slim Void ===
AlbumSlim Void (2010)Singler/EP-erSlim Void EP (2004)Deltar påLykkesmed: Soloppgang (2012)
Åge Aleksandersen & Sambandet: Sukker og salt (2014)
Talent/ESS Engros: Norske visesangskatter (2014)
Sorgenfri: The Last Waltz (2015)
Warner Music/X5 Music Group: Elskede ballader (2017)
Warner Music/X5 Music Group: Norske hits (2017)
Warner Music/X5 Music Group: Låvedans/Dansehits (2018)
Warner Music/X5 Music Group: Scandinavian Hits (2018)
Beist: Dans som en idiot (2018)


== Eksterne lenker ==
Offisielt nettsted for Anders Jektvik
Aill kjeinne aill

Aill kjeinne aill er et musikkalbum med Anders Jektvik, utgitt 1. februar 2013. Dette er hans debutalbum som soloartist.


== Sporliste ==
«Aill kjeinne aill»
«Mine årstider»
«Bare saind»
«Djævelens mølle»
«Drømmevei»
«Tøv»
«Løvetainn»
«Rushtid»
«Puzzlespæll»
«Sangen om livet»
«Lutfeskaften»


== Medvirkende ==


=== Musikere ===
Anders Jektvik - sang, gitarer, låtskriver
Ole Jonas Storli - keyboard, piano, produsent, miksing, mastering
Øyvind Smidt - banjo, fele, mandolin, strengeinstrumenter
Erlend Smalås - kontrabass
Aril Reiersen - bass
Dan Åke Clausen - trommer, perkusjon
Julie Rokseth - harpe


=== Øvrige ===
Ingolf Jektvik - tekstforfatter
Linn Terese Reppe - fotograf


== Eksterne lenker ==
(en) Aill kjeinne aill på Discogs
Graverende bevis

Graverende bevis er et musikkalbum med Kalle Zwilgmeyer, utgitt i 1987. Dette er hans første album som soloartist.


== Sporliste ==
«Min vise til deg (nor t)»
«Om du engang kommer frem til Samarkand»
«Tatoveringen»
«Natthavn»
«Takk for juni dager»
«Kjærlighetsvise sønnenfor sørpå (nor t)»
«En halvtime på ryggen»
«Mattetime i vårsol»
«Regnværsdag i november»
«Minner ved havnen»
«Adjø Pia-Mari»
«Fryksås-hambo»


== Eksterne lenker ==
(en) Graverende bevis på Discogs
Fra Lofoten til arkipelagos

Fra Lofoten til arkipelagos er et musikkalbum med Kalle Zwilgmeyer, utgitt i 2001.


== Sporliste ==
«Ekei (der)»
«Juninatt i Lofoten»
«Ruslevise i november»
«Sommer i april»
«Nesevise»
«Aubade (en trubadurs morgenvise)»
«Rare tanker spinner drømmer»
«Matte muntlig»
«Erkjennelse»
«Novembertanker»
«Augustkveld»
«Av - og til - jord»
«Skagen»
«Oktober i Podgora»
«Ataraksi (sjelefred)»
«Yiamas (skål)»